Mikukvøldið kl. 17.30 spælir B36 í Klaksvík. Og sjálvandi skipa Floksmenn fyri útferð til dystin Floksmannahølið-sum bara Floksmenn hava atgongd til! -letur upp klokkan 15.00, og bussurin fer frá B36-húsinum klokkan 16.00 norðureftir. Vaksin gjalda 80 kr. og børn undir 14 gjalda 50 kr. Nú nærkast endin á kappingini, og vit eru trygt á odda, men hava kortini illa ráð at snáva, tí kappingarneytarnir eru eisini væl koyrandi. Mótstøðuliðið mikudagin, KÍ, hevur havt eitt misjavnt kappingarár, men teir hava fleiri ferðir víst, at teir hava evnini til at stríða seg til stig. Einki er at ivast í, at okkara menn hava tørv á øllum stuðli, og hann fara vit, fjeppararnir, sjálvandi at veita teimum-eisini mikukvøldið!